Diari Oficial de la Generalitat Valenciana


Sumari del DOGV 6715, del 16-02-2012 (2012/1554)

ORDE 5/2012, de 8 de febrer, de la Conselleria de Turisme, Cultura i Esport, per la qual es modifica l'Orde 2/2012, de 17 de gener, de la Conselleria de Turisme, Cultura i Esport, per la qual es convoquen les ajudes econòmiques destinades a la promoció de l'ús del valencià en les festes de la Magdalena en l'àmbit de la Comunitat Valenciana en 2012.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6715

Data del DOGV
:   16-02-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/1554


Data del document
:   08-02-2012

Organisme emissor
:   Conselleria de Turisme, Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública

ORDE 5/2012, de 8 de febrer, de la Conselleria de Turisme, Cultura i Esport, per la qual es modifica l'Orde 2/2012, de 17 de gener, de la Conselleria de Turisme, Cultura i Esport, per la qual es convoquen les ajudes econòmiques destinades a la promoció de l'ús del valencià en les festes de la Magdalena en l'àmbit de la Comunitat Valenciana en 2012. [2012/1554]  
En el DOCV núm. 6699, de 25.01.2012, es va publicar l'Orde 2/2012, de 17 de gener, de la Conselleria de Turisme, Cultura i Esport, per la qual es convoquen les ajudes econòmiques destinades a la promoció de l'ús del valencià en les festes de la Magdalena en l'àmbit de la Comunitat Valenciana en 2012.  
L'article quart de l'orde establix el termini de presentació de sol·licituds i indica que, per a optar als premis, en el termini que acabarà el 20 de febrer de 2012, les entitats sol·licitants hauran de presentar, en la Subdirecció General de Política Lingüística, deu exemplars del llibre de la festa editat.  
Durant este termini s'ha produït un fet extraordinari, l'incendi dels magatzems de les gaiates, que ha alterat greument el treball de les comissions de les gaiates. Com a conseqüència, la Federació Gestora de Gaiates, en reunió extraordinària d'urgència, ha sol·licitat l'ampliació del termini de presentació de llibrets.  
Per tot això, segons els preceptes dels articles 2.1 i 22 de la Llei 38/2003, de 17 de novembre, General de Subvencions (LGS), de la disposició final primera del Reial Decret 887/2006, de 21 de juliol, que aprova el Reglament General de Subvencions (RGS), de la Llei d'Hisenda Pública de la Generalitat Valenciana, text refós aprovat per Decret Legislatiu de 26 de juny de 1991; en virtut de les facultats que em són conferides per l'article 28 de la Llei 5/1983, de 30 de desembre, del Consell; vista la proposta de la directora general de Patrimoni Cultural de 7 de febrer de 2012, i de conformitat amb esta,  
  
  
ORDENE  
  
Únic  
El termini per a la presentació dels llibrets de les festes de la Magdalena de 2012 previst en l'article quart de l'orde de la convocatòria s'amplia i finalitzarà l'1 de març de 2012.  
  
  
DISPOSICIÓ FINAL  
  
Única  
Esta orde produirà efectes l'endemà de ser publicada en el Diari Oficial de la Comunitat Valenciana.  
  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició es podrà interposar davant de la consellera de Turisme, Cultura i Esport en el termini d'un mes a comptar de l'endemà de ser publicada en el DOCV.  
b) Si no hi ha recurs de reposició, el recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el DOCV.  
  
València, 8 de febrer de 2012  
  
La consellera de Turisme, Cultura i Esport,  
LOLA JOHNSON SASTRE